CELEX: 22007D0152
Language: hu
Date: 2007-12-07 00:00:00
Title: Az EGT Vegyes Bizottság 152/2007 határozata ( 2007. december 7. ) az EGT-megállapodás I. mellékletének (Állat- és növény-egészségügyi kérdések) módosításáról

8.5.2008   
            
            
               HU
            
            
               Az Európai Unió Hivatalos Lapja
            
            
               L 124/11
            
         
      AZ EGT VEGYES BIZOTTSÁG 152/2007 HATÁROZATA
   
   (2007. december 7.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2007. október 26-i 138/2007 EGT vegyes bizottsági határozat (1) módosította.
            
         
               (2)
            
            
               Az Enterococcus faecium DSM 7134 (Bonvital) új felhasználásának takarmány-adalékanyagként való engedélyezéséről szóló, 2007. május 15-i 538/2007/EK bizottsági rendeletet (2) bele kell foglalni a megállapodásba.
            
         
               (3)
            
            
               A Saccharomyces cerevisiae NCYC R397-ből előállított szeleno-metionin takarmány-adalékanyagként való engedélyezéséről szóló, 2007. június 7-i 634/2007/EK bizottsági rendeletet (3) bele kell foglalni a megállapodásba.
            
         
               (4)
            
            
               Az összetett takarmány forgalmazásáról szóló 79/373/EGK tanácsi irányelv módosításáról szóló 2002/2/EK irányelv módosításáról szóló, 2007. május 23-i 623/2007/EK európai parlamenti és tanácsi határozatot (4) bele kell foglalni a megállapodásba.
            
         
               (5)
            
            
               E határozat Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének II. fejezete a következőképpen módosul:
   
               1.
            
            
               A szöveg az 1zzzr. pont (537/2007/EK bizottsági rendelet) után a következő pontokkal egészül ki:
               
                           „1zzzs.
                        
                        
                           
                              32007 R 0538: a Bizottság 2007. május 15-i 538/2007/EK rendelete az Enterococcus faecium DSM 7134 (Bonvital) új felhasználásának takarmány-adalékanyagként való engedélyezéséről (HL L 128., 2007.5.16., 16. o.).
                        
                     
                           1zzzt.
                        
                        
                           
                              32007 R 0634: a Bizottság 2007. június 7-i 634/2007/EK rendelete a Saccharomyces cerevisiae NCYC R397-ből előállított szeleno-metionin takarmány-adalékanyagként való engedélyezéséről (HL L 146., 2007.6.8., 14. o.).”
                        
                     
         
               2.
            
            
               Az 5. pont (79/373/EGK tanácsi irányelv) 16. francia bekezdése (2002/2/EK európai parlamenti és tanácsi irányelv) a következő szöveggel egészül ki:
               „az alábbi módosítással:
               
                           –
                        
                        
                           
                              32007 D 0623: az Európai Parlament és a Tanács 2007. május 23-i 623/2007/EK határozata (HL L 154., 2007.6.14., 23. o.).”
                        
                     
         2. cikk
   Az 538/2007/EK és a 634/2007/EK rendeletnek, valamint a 623/2007/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. december 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. december 7-én.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 100., 2008.4.10., 62. o.
   
   
      (2)  HL L 128., 2007.5.16., 16. o.
   
   
      (3)  HL L 146., 2007.6.8., 14. o.
   
   
      (4)  HL L 154., 2007.6.14., 23. o.
   
   
      (5)  Alkotmányos követelmények fennállását nem jelezték.